[{"text_idx": "#000003", "text": "Dosbarth Dysgu o Bell GwE"}, {"text_idx": "#000006", "text": "Daeth y pedwar consortiwm rhanbarthol at ei gilydd i ddechrau\u2019r broses o gydweithredu traws-ranbarthol am y tro cyntaf ym mis Medi 2015. Roedd yn amlwg ar yr adeg hon y byddai cydweithio yn cynnig llawer o fanteision i bob un o\u2019n rhanbarthau, ac yn fwyaf pwysig i\u2019r holl ddysgwyr. Fodd bynnag, er ein bod yn cytuno bod cydweithredu traws-ranbarthol yn cynnig ffordd resymegol ymlaen, yn y cam hwn nid oedd yr isadeiledd ar gael i symud ymlaen mewn ffordd gyson a chydlynol."}, {"text_idx": "#000007", "text": "Ddwy flynedd yn ddiweddarach, ac roedd y rhagolygon traws-ranbarthol yn wahanol iawn. Roeddem wedi adeiladu ar yr amcan cyffredin o gydweithio, ac wedi bod yn dyst i nifer o gamau cadarnhaol ymlaen, yn ogystal a\u0302 llwyddiannau arwyddocaol, gan gynnwys cynnydd cyd-brosiect y Rhaglen Diogelu Asesiadau Athrawon (STAP), Categoreiddio Cenedlaethol, a\u2019r broses o leihau\u2019r Grant Gwella Addysg (EIG) i ffurfio un grant. Ochr yn ochr a\u0302\u2019r cynnydd hwn, aethom ati i gymryd camau cadarnhaol ymlaen i oresgyn y rhwystrau ymarferol i gydweithredu traws-ranbarthol, er enghraifft recriwtio rheolwr prosiectau traws-ranbarthol, a sefydlu gweithgorau traws-ranbarthol sy\u2019n gysylltiedig a\u0302 ffrydiau gwaith penodol mewn meysydd allweddol."}, {"text_idx": "#000008", "text": "Ble yr ydym ni \u2018nawr?\nYn allweddol, mae yna eglurder o ran y diben, a hynny ar ffurf cyd-gynllun wedi\u2019i ddiffinio\u2019n dda. Mae\u2019r argymhelliad a wnaed yn adroddiad y Sefydliad ar gyfer Cydweithrediad a Datblygiad Economaidd (OECD) yn 2016, sef y dylai \u201cconsortia rhanbarthol gydgysylltu a chydweithio ymysg ei gilydd, gan wella cysondeb o ran ansawdd y gwasanaethau\u201d, wedi cael ei wireddu. Rydym yn deall hyd a lled y dasg, ac wedi cynllunio ar ei chyfer. Mae pob un ohonom ni, arweinwyr y consortia, yn noddi prosiectau penodol yn y cyd-gynllun, ac yn mynd ati\u2019n rheolaidd i rannu gwybodaeth am gynnydd y prosiectau, yn ogystal a\u0302 gweithgarwch mewn meysydd eraill yn y consortia, a hynny gyda\u2019r bwriad o ddileu dyblygu a sicrhau darpariaeth gyson, o ansawdd uchel ledled Cymru."}, {"text_idx": "#000009", "text": "Mae cydweithredu traws-ranbarthol yn uchelgeisiol, ond mae ein hamcanion yn glir. Byddwn yn sicrhau dull gweithredu cynlluniedig a chyson, a fydd yn sefydlu lefelau safonol o ran disgwyliadau a gwasanaethau. Dylai pob un o\u2019n dysgwyr, ni waeth beth yw eu hangen a\u2019u lleoliad unigol, gael profiad dysgu sydd o\u2019r safon uchaf ac sy\u2019n cael effaith amlwg ar eu cyfleoedd bywyd. Y cydweithredu traws-ranbarthol yw\u2019r sail sy\u2019n gyrru ac yn cefnogi\u2019r uchelgais hon."}, {"text_idx": "#000010", "text": "Mae\u2019r cyd-gynllun yn nodi naw prosiect:"}, {"text_idx": "#000011", "text": "Meithrin athrawon mewn ysgolion, sy\u2019n gallu defnyddio adborth mewn modd effeithiol, fel ei fod yn cael yr effaith leiaf ar lwyth gwaith athrawon ond yn sicrhau\u2019r effaith fwyaf ar gynnydd y disgyblion.\nSicrhau cydlyniad a\u0302\u2019r Cwricwlwm i Gymru, ac atgyfnerthu\u2019r ffaith bod addysgu a dysgu da yn golygu defnyddio egwyddorion asesu ar gyfer dysgu, ac yn annog plant a phobl ifanc i ysgwyddo cyfrifoldeb cynyddol am eu dysgu eu hunain."}, {"text_idx": "#000012", "text": "Datblygu a sicrhau darpariaeth gyffredin ar gyfer darpar benaethiaid, penaethiaid sy\u2019n newydd i\u2019r swydd, a phenaethiaid profiadol ledled y pedwar rhanbarth, a hynny fesul cam.\nCaffael neu ddatblygu offer a dogfennau i gefnogi\u2019r nod.\nYmgysylltu ag asiantaethau y mae eu gwaith yn effeithio ar ddiben y prosiect, a mewnbynnu gwybodaeth newydd sy\u2019n deillio o ddatblygiadau\u2019r asiantaethau hyn, e.e. Meini Prawf Ardystiad NAEL."}, {"text_idx": "#000013", "text": "Ar hyn o bryd, mae Cymru\u2019n ei chael hi\u2019n anodd recriwtio athrawon i\u2019r rolau addysgu a rolau\u2019r penaethiaid sydd ar gael. Mae hyn, yn amlwg, yn cael effaith negyddol ar brofiad dysgwyr, ac mae iddo oblygiadau pellgyrhaeddol o ran costau, sy\u2019n arwain at rwystr sylweddol i\u2019r gwaith o gynnal a gwella safonau addysgu yng Nghymru."}, {"text_idx": "#000014", "text": "Yn y pen draw, er mwyn i\u2019r consortia gyflawni eu hamcanion o wella ysgolion, mae\u2019n hanfodol yr eir i\u2019r afael a\u0302 materion recriwtio a chadw, er mwyn sicrhau sylfaen gadarn ar gyfer pob menter arall. Byddai methu gwneud hynny nid yn unig yn peryglu llwyddiant prosiectau eraill, ond hefyd yn effeithio\u2019n negyddol ar bob cam tuag at wella ysgolion yn barhaus."}, {"text_idx": "#000015", "text": "Codi proffil Cymru fel lleoliad rhagorol i athrawon fyw a gweithio, ac, wrth wneud hynny, gynyddu\u2019n sylweddol nifer ac ansawdd yr athrawon a\u2019r penaethiaid sy\u2019n gwneud cais am swyddi yng Nghymru.\nCefnogi\u2019r gwaith o gadw athrawon trwy godi ymwybyddiaeth o gyfleoedd i sicrhau dilyniant a symud ymlaen a\u0302\u2019u gyrfa yng Nghymru.\nDylid cyflawni\u2019r nod o dan faner \u201cDarganfod Addysgu\u201d, sy\u2019n ymgyrch aml\u2013blatfform."}, {"text_idx": "#000016", "text": "Nodi, rhannu a gweithredu arferion gwella ysgolion rhagorol ledled y consortia.\nNodi anghenion datblygu cyffredin, a mynd i\u2019r afael a\u0302 nhw, gan ddefnyddio hunanarfarnu fel man cychwyn."}, {"text_idx": "#000017", "text": "Sefydlu, datblygu a gweithredu dulliau cyfathrebu traws-ranbarthol effeithiol.\nCodi proffil prosiectau traws-ranbarthol a gwaith y Consortia."}, {"text_idx": "#000018", "text": "Sefydlu grw\u0302p traws-ranbarthol o gynrychiolwyr o\u0302l-16 wedi\u2019u henwebu o bob consortiwm.\nCydweithio i nodi amcanion Adolygiad Llywodraeth Cymru o\u2019r cymhwyster Safon Uwch, ynghyd a\u0302\u2019r hyn y gellir ei gyflawni, a\u2019u rhoi ar waith, a sicrhau darpariaeth gyson ledled y pedwar rhanbarth."}, {"text_idx": "#000019", "text": "Adeiladu ffordd well o ddysgu, cyflawni rhagoriaeth gyda\u2019n gilydd, ac ysbrydoli pobl ifanc iach, mentrus a hyderus.\nGan fod ein pobl ifanc yn byw mewn byd sy\u2019n newid o hyd, adeiladu system a fydd yn addasu i sicrhau bod pobl ifanc yn meddu ar yr wybodaeth a\u2019r sgiliau angenrheidiol ar gyfer \u2018nawr a\u2019r dyfodol."}, {"text_idx": "#000020", "text": "Mynegi strategaeth ymchwil, polisi a chynllun clir.\nCydgysylltu a lledaenu gwaith ymchwil y consortia, a sicrhau bod unrhyw ddyblygu yn cael ei ddileu.\nAr y cyd, comisiynu a rheoli gwaith ymchwil o ansawdd uchel, lle y sefydlwyd bod yna angen clir.\nSicrhau\u2019r budd mwyaf i\u2019r athrawon a\u2019r consortia.\nCefnogi a chynnal dimensiynau model Llywodraeth Cymru, Ysgolion fel Sefydliadau sy\u2019n Dysgu.\nYmgysylltu a\u0302 phartneriaethau a\u2019u datblygu, er mwyn sicrhau rhagoriaeth, didwylledd a chymhwysedd y gwaith ymchwil."}, {"text_idx": "#000021", "text": "Datblygu a chyflawni darpariaeth gyffredin ar gyfer athrawon a chynorthwywyr ledled y pedwar rhanbarth, a hynny fesul cam.\nSefydlu diffiniad o ddysgu proffesiynol, yn ogystal a\u0302 fframwaith a chynnig ar ei gyfer.\nSefydlu sail dystiolaeth yn seiliedig ar ymarfer.\nYmgysylltiad parhaus a\u0302 phartneriaid eraill ar draws y tair haen."}, {"text_idx": "#000022", "text": "Mae yna di\u0302m prosiect a\u0302 ffocws yn gysylltiedig a\u0302 phob prosiect, sy\u2019n gyfrifol am sefydlu, llunio a chyflawni\u2019r prosiect hwnnw."}, {"text_idx": "#000023", "text": "Bydd blogiau pellach yn darparu diweddariadau ar brosiectau penodol; bydd y nesaf yn canolbwyntio ar Ddatblygu Arweinwyr."}, {"text_idx": "#000024", "text": "I gael rhagor o wybodaeth am y prosiectau, cysylltwch a\u0302:"}]